Teletäht Kristjan Jõekalda avameelselt lahkuvast aastast: „Särasilmsena teleekraanile ilmumine muutus aina raskemaks.“
„Oli see vast aasta!“ Täpselt nii õhkab lahkuvat aastat meenutades Kristjan Jõekalda, sest infarktist taastumise tõttu muutus mehe elustiil põhjapanevalt. Olulist jagus tema aastasse muudki.
„Mulle on ikka öeldud: „Oled sina ikka pessimist.“ Väidan ju alati, et kõik võib veelgi hullemaks minna,“ räägib Kristjan (52), endal silmad elurõõmust säramas. Ta on nagu energiapomm, kelle kohalolekust kogu ruum valgeks lööb.